**Mikor kötelező a pénztárgép?**

Kötelezettség és mentesülés röviden összefoglalva

Az online pénztárgépre kötelezett tevékenységek köre:

* gyógyszertárak,

a 2009. október 15. napján hatályos TEÁOR ’08

* 47.1-47.7 és 47.91 szerinti kiskereskedelmi,
* az 56.1 és 56.3 szerinti vendéglátási (kivéve a mozgó szolgáltatásnyújtást),
* az 55.1-55.3 szerinti szálláshely-szolgáltatási,
* a 77.1-77.2 és 77.33 szerinti kölcsönzési,
* a 95.1-95.2 szerinti javítási,

tevékenységet folytató valamennyi adóalany, üzlet, mozgóbolt.

2017.01.01-től pénztárgépre kötelezett TEÁOR továbbá:

* 45.20 gépjármű-javítás, karbantartás,
* 45.32 gépjármű alkatrész-kiskereskedelem,
* 45.40 motorkerékpár, -alkatrész kereskedelem, javítás,
* 86.10 plasztikai sebészet,
* 93.29 táncteremi, diszkó működtetés,
* 96.01 ruházat (beleértve a szőrmét) és textilgéppel, kézzel mosás és vegytisztítás, vasalás,
* 96.04 fizikai közérzetet javító szolgáltatás,
* 93.13 testedzési szolgáltatás,
* 49.32 taxis személyszállítás,
* 66.12 pénzváltás

Online pénztárgépet csak akkor kell üzemeltetni ha a vállalkozás ténylegesen végzi a fenti felsorolásból az adott tevékenységet. Önmagában a tevékenységi kör nem jelent pénztárgép kötelezettséget akkor sem ha szerepel a társasági szerződésben.

Mentesül a cég a pénztárgép üzemeltetés alól, ha minden értékesítésről számlát állít ki nyugta helyett. Ebben az esetben meg kell adni a vevő nevét, címét és bizonyos esetekben az adószámát. Javasolt kitenni egy táblát a vevők részére arról, hogy a vásárlás kizárólag a neve, címe és néhány esetben az adószám megadásával lehetséges. Emellett havi adatszolgáltatást kell beküldeni a NAV-nak azon értékesítésekről amelyekről nyugta helyett számla készült. Az adatszolgáltatás határideje a tárgy hónapot követő hónap 15. napja.

A pénztárgép üzemeltetés komoly felelősség és mélyebb ismeretet igényel, melyek részletes szabályait ***a pénztárgépek műszaki követelményeiről, a nyugtakibocsátásra szolgáló pénztárgépek forgalmazásáról, használatáról és szervizeléséről, valamint a pénztárgéppel rögzített adatok adóhatóság felé történő szolgáltatásáról szóló 48/2013. (XI. 15.) NGM rendelet*** (<http://net.jogtar.hu/jr/gen/hjegy_doc.cgi?docid=A1300048.NGM> ) tartalmazza.